Super Bowl LVII

Super Bowl LVII er den kommende tittelkampen i National Football League (NFL) for -sesongen. Kampen skal utspilles 12. februar 2023 i State Farm Stadium i Glendale i Arizona. Det blir det fjerde Super Bowl i storbyområdet Phoenix, hvor sist kamp var Super Bowl XLIX i 2015 også i State Farm Stadium (da under navnat University of Phoenix Stadium). Fox står for TV-dekning av kampen.

Bakgrunn

Valg av vertsby

Det ble introdusert en ny prosess for å velge vertsby for Super Bowl etter Super Bowl LVI. Hvor byer tidligere hadde mulighet til å lever søknader for kampen, velger ligaen nå ett stadion for hver kamp og tar ikke lenger imot søknader; den valgte byen setter deretter sammen et forslag som blir stemt på under ligaens eiermøter.

Arizona var det første stedet som ble valgt med denne prosessen; deres forslag ble enstemmig vedtatt 23. mai 2018.

Den offisielle logoen ble avduket 14. februar 2022; den følger den oppdaterte malen introdusert med Super Bowl LVI og inkluderer en ørken og en himmel (sistnevnte minner om Arizonas delstatsflagg) som skal gjenspeile vertsregionens landskap.

Kontrovers rundt stemmerettigheter og transpersoners rettigheter
Som et resultat av at delstatsregjeringen innførte strammere begrensninger på stemming samt innstramming på tilgang til enkelte medisinske inngrep og deltak i idretts på barne- og ungdomsnivå for transpersoner kom det oppfordringer til at tittelkampen ble flyttet ut av Arizona, med henvisninger til at Super Bowl XXVII ble flyttet fra Tempe etter at delstaten nektet å anerkjenne Martin Luther King Day. I februar 2022 signerte over 200 religiøse ledere, inkludert pastor Jesse Jackson og pastor William Barber, et opprop til NFLs kommissær Roger Goodell hvor de oppfordret ham til å flytte Super Bowl LVII ut av Arizona etter at delstaten innførte lovene HB 1003, SB 1485 og SB 1819, som alle strammet inn på stemmerettigheter. Nestleder for det Demokratiske parti i Arizona Brianna Westbrook uttrykte også sin støtte for å flytte Super Bowl etter at delstaten vedtok SB 1138 og SB 1165, som begrenset tilgang til kjønnsbekreftende kirurgi for unge transpersoner og innførte strengere regler for transpersoners deltakelse i skoleidretten.

Underholdning

Halftime
Den 23. september 2022 ble det annonsert at Apple Music hadde erstatte Pepsi som eier av navnerettighetene til halftime-showet etter ti år. Dette resulterte i en rekke rapporter om at Taylor Swift skulle spille under halftme basert på hennes samarbeid med Apple og Coca-Cola. Det ble senere rapportert at Swift hadde takket nei til tilbudet for å fokusere på gjeninnspilling av egen musikk. 

Den 25. september ble det annonsert at Rihanna skulle spille under halftime-showet. Dette blir Rihannas første livekonsert på over fem år. Rihanna hadde tidligere boikottet arrangementet i solidaritet med Colin Kaepernick.

Mediedekning 
Super Bowl LVII blir dekket av Fox (per den 3-årige rotasjonen mellom Fox NBC og CBS, NFLS tre hovedpartnere). Super Bowl LVII blir den siste kampen under ligaens nåværende TV-kontrakt.

Dette blir Kevin Burkhardt og Greg Olsens første Super Bowl som Fox’ nye kommentatorer, etter at de erstattet Joe Buck og Troy Aikman som gikk over til ESPN/ABC.  Erin Andrews og Tom Rinaldi er sidelinjereportere og Mike Pereira er regelekspert. Tom Brady signerte kontrakt med Fox for å bli nettverkets fremtidige ekspert etter han pensjonerer seg, og rapporter har vist til at nettverket har planer om å bruke ham under dekningen av Super Bowl dersom Tampa Bay Buccaneers ikke når tittelkampen.

Internasjonalt
 I Storbritannia og Irland sendes kampen på gratiskanalen ITV og betalingskanalen Sky Showcase (samt søsterkanalene Sky Sports Main Event og Sky Sports NFL). BBC Radio 5 Live står for radiodekning.
 I Australia sendes kampen på Seven Network og søsterkanalen 7mate samt strømmetjenesten 7plus.
 I Latin-Amerika blir kampen sendt på ESPN (Latin America) samt strømmeplatformen Star+.
 I Tyskland er det siste året at kampen dekkes av ProSieben; rettighetene overføres til RTL Group fra 2023-sesongen av.

Referanser

Eksterne lenker

 

56
National Football League-sesongen i 2022
Sport i USA i 2023
2023 i Arizona
Fremtidige sportsarrangementer
Amerikansk fotball i 2023